 September 17, 2012 Soomaaliya waxey soo martay cadaab ay iska kaashadeen koox diimeedyo raba xukun ay xoog ku qabsadaan, hogaamiye dhaqameedyo qabiil raba in qabyaalad wax lagu xukumo, ganacsato burcada oo maalgelinaya shaqsiyaad dowlada uga dhex adeega, wadamada deriska oo raba in siyaasada gudaha ee Soomaaliya ay taladooda yeeshaan, bulshada caalamka oo dooneysa in deeqda Soomaaliya la siiyo inta badan ay dib u boobaan inta yar ee soogaartana ay ku ceebeeyaan madaxda Soomaaliyeed oo laaluush ahaan ay iyagu u geliyaan, xildhibaanadii oo lacagtooda ku soo galay baarlamaanka codkooduna yahay beec, iyo dowlad-goboleedyo raba in caalamka ay dowlada Soomaaliya barbar socdaan. 